CELEX: 61978CJ0009
Language: el
Date: 1978-07-06 00:00:00
Title: Απόφαση του Δικαστηρίου της 6ης Ιουλίου 1978. # Directeur régional de la Sécurité sociale de Nancy κατά Paulin Gillard και Caisse régionale d'assurance maladie du Nord-Est, Nancy. # Αίτηση για την έκδοση προδικαστικής αποφάσεως: Cour d'appel de Nancy - Γαλλία. # Υπόθεση 9/78.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 6ης Ιουλίου 1978 (
         *1
      )
   
   Αντικείμενο της υποθέσεως:
   Ερμηνεία ορισμένων διατάξεων του κανονισμού 1408/71 του Συμβουλίου περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος (EE ειδ. έκδ. 05/001, σ. 73 επ.).
   Διατακτικό της αποφάσεως:
   Το άρθρο 4, παράγραφος 4, του κανονισμού 1408/71 έχει την έννοια ότι ο εν λόγω κανονισμός δεν έχει εφαρμογή επί κοινωνικών παροχών που θεσπίζονται υπέρ πρώην αιχμαλώτων πολέμου, όπως είναι το πλεονέκτημα που προβλέπει ο γαλλικός νόμος της 21ης Νοεμβρίου 1973, άρθρο L 332, παράγραφος 2, του κώδικα κοινωνικής ασφαλίσεως.
   Πρόταση του γενικού εισαγγελέα:
   Πρότεινε να δοθεί η απάντηση ότι νομοθετική διάταξη κράτους μέλους, η οποία χορηγεί στους υπηκόους αυτού του κράτους και στους υπηκόους των άλλων κρατών μελών το δικαίωμα να επικαλεσθούν περίοδο αιχμαλωσίας κατά τη διάρκεια του πολέμου 1939-1945, ενώ υπηρετούσαν στις γαλλικές ή συμμαχικές δυνάμεις, εφαρμόζεται, για την κτήση και την εκκαθάριση συντάξεως γήρατος του κανονισμού 1408/71, στους υπηκόους άλλων κρατών μελών, οι οποίοι έχουν και αυτοί υπηρετήσει σε συμμαχικές δυνάμεις εκτός των γαλλικών.
   (
         *1
      )	Γλώσσα διαδικασίας: η γαλλική.